இந்த நிலையில் ‘தூக்குடு’ படத்தின் வெற்றிக்கு கோனா வெங்கட் மற்றும் கோபிமோகன் எழுதிய வசனம் காரணமா? அல்லது ஸ்ரீனு வைட்லாவின் இயக்கம் காரணமா? என்ற சர்ச்சை எழுந்தது. இதில் இரு தரப்பினருக்கும் இடையே வார்த்தைப் போர் ஏற்பட்டதில் கூட்டணி பிளவு ஏற்பட்டது. அதன்பிறகு ஸ்ரீனு வைட்லா இயக்கத்தில் உருவான படம் ‘ஆகடு’. பல ஆண்டுகளுக்குப் பிறகு கேனா வெங்கட்டும், கோபிமோகனும் இல்லாமல் பணியாற்றியிருந்தார் ஸ்ரீனு வைட்லா. தெலுங்கு சூப்பர் ஸ்டார் மகேஷ்பாபு நடிப்பில் 2014-ம் ஆண்டு வெளியான அந்தப் படம் மிகப்பெரிய தோல்விப் படமாக அமைந்தது. இதனால் ஸ்ரீனு வைட்லா படங்களின் வெற்றிக்கு கோனா வெங்கட், கோபிமோகன் ‘பஞ்ச்’ வசனம் தான் காரணம் என்று சினிமா வட்டாரத்தில் பதிவாகி விட்டது.